මරණයට හේතුව කුමක්දැයි පොලිසියට එක්වරම පැවැසීය නොහැකි වූ නිසා සිරිපාලගේ ඥාතීන් පොලිසියට එරෙහිව පෙළ ගැසෙන්නට වූහ. දාමරිකයෙක් වුවත් පහරදී ඝාතනය කිරීමට පොලිසියට අයිතියක් නැති බව ඔවුන්ගේ අදහස විය. සමාජයේ මෙවැනි මතයන් ගොඩනැඟී තම අණසක යටතේ පවතින පොලිස් ස්ථානයකට එරෙහිව ජනතාව කැරළි ගැසීමට පෙර ප්‍රදේශයේ ජ්‍යෙෂ්ඨ පොලිස් අධිකාරිවරයා අපක්ෂපාතී පරීක්ෂණයක් සිදුකිරීමට පොලිස් කණ්ඩායමක් යොදවනු ලැබිණ. එසේම මළ සිරුර සම්බන්ධයෙන් පශ්චාත් මරණ පරීක්ෂණයක් සිදුකරන ලෙස නියෝග කළ මහේස්ත්‍රාත්වරයා ඒ සඳහා දිස්ත්‍රික් අධිකරණ වෛද්‍ය නිලධාරි වෙත යොමුකරනු ලැබිණ. දිස්ත්‍රික් වෛද්‍යවරයා මෙම මළ සිරුරට යොමු වුණේ ඒ අනුවය. මළ සිරුරක බාහිරින් පවතින තුවාල හා වෙනත් කැලැල් පිළිබඳව මුලින්ම සැලකිළිමත් විය යුතු අතර ඒවා කවදා කොහේදී සිදුවුණාදැයි විමසා බැලිය යුතුව ඇත. එය මරණයක ප්‍රබල සාක්ෂියක් වනු ඇත. මරණය ස්වභාවික එකක් නම් පොලිස් නිලධාරින්ට චෝදනා එල්ල නොවන අතර අත්අඩංගුවට ගත් පසු සිදුවු තුවාල හෝ තැලුම් ලකුණු වේ නම් එය ඔවුන් ප්‍රශ්නයකට මැදි කරනු ඇත.
පොලිසියට එරෙහිව පෙළ ගැසෙන්නට වූයේ කවුද?
සිරිපාලගේ ඥාතීන්